ОБАВЕЗНЕ МЈЕРЕ У ЦИЉУ ЗАШТИТЕ СПОРТИСТА И ОСТАЛИХ УЧЕСНИКА СПОРТСКИХ МАНИФЕСТАЦИЈА “COVID 19”

ТАКМИЧАРСКА СЕЗОНА 2020/2021

На основу препорука, мјера и наредби надлежних здравствених и државних институција, као и на основу информација и сазнања о мјерама у другим спортовима на територији Републике Српске , Босне и Херцеговине и одржавања рукометних утакмица у Европи издају се „Обавезне мјере у циљу заштите спортиста и осталих учесника спортских манифестација“:

- Утакмице се играју без присуства публике;

- На самом терену за одигравање утакмице дозвољено је присуство до 50 особа;

- Сви учесници су обавезни попунити и потписати образац о одговорности, који је услов за наступ/ учешће на утакмици (образац је саставни дио овог документа);

- Едукација играча и осталих учесника о исправном понашању прије, за вријеме трајања и након утакмице;

- Мјерење температуре при уласку у дворану (екипа домаћин дужна је обезбиједити једно лице медицинске струке на улазу у дворану, које ће сваком учеснику уређајем за даљинско мјерење температуре, измјерити температуру – уколико је температура повишена /преко 37,3 степена целзијуса/ том лицу неће бити дозвољен улазак у дворану). Мјерењу температуре као посматрачи обавезно присуствују делегат и службени представници обје екипе;

- На предвиђеним мјестима поставити дезинфекциона средства за прање руку (сва лица која лазе у дворану обавезна су извршити дезинфекцију руку);

- Сваки појединац треба имати личну опрему;

- Повећан ниво чишћења и честа дезинфекција свих просторија у дворани;

- Одржавање социјалне дистанце за вријеме доласка у дворану, прије и послије завршетка утакмице (нема руковања, грљења, или било којег другог физичког контакта);

- Све особе у дворани, изузев играча, чланова стручног штаба и судија, морају све вријеме носити маске и држати социјалну дистанцу од минимално 1 метар (гдје је то могуће);

- Гостујућа екипа је обавезна најкасније 8 сати прије почетка утакмице доставити домаћој екипи и Комесару такмичења комплетан списак играча и свих осталих особа које долазе у мјесто одигравања, само особе које се налазе на списку имају право уласка у дворану;

- Домаћа екипа организатор утакмице дужан је прије сваке утакмице доставити делегату утакмице информацију о спроведеним мјерама, описаним у обрасцу који је саставни дио ових мјера, а који је овјерен печатом клуба и потписан од стране овлаштене особе у клубу, док је делегат дужан овај образац послати Комесару такмичења;

- Код путовања и доласка екипа у дворане, потребно је примјењивати опште хигијенске мјере (ношење маски, дезинфекција, итд). Код распореда сједења у аутобусу, свака особа сједи сама (једна особа на два сједишта);

- Екипе (домаћа и гостујућа), службена лица и остали учесници утакмице дужни су доћи пред дворану најкасније 90 минута прије почетка утакмице. Сво вријеме обавезно је држање социјалне дистанце и ношење заштитних маски и након уласка у дворану, до изласка на терен (важи само за играче, стручни штаб и судије);

- Екипа домаћин/организатор утакмице одговорна је за контролу уласка у дворану, а делегат контролише спровођење свих мјера;

У случају да екипе и службена лица (делегат/контролор и судије) не испоштују било кој мјеру из овг документа, Комесар такмичења ће поднијети дисциплинску пријаву у складу са Дисциплинским правилником РС РС;

НАПОМЕНА:

Комесар такмичења као и остале стурктуре унутар Савеза дужни су да прате препоруке и наредбе надлежних здравствених и државних институција, те у складу с тим вршити измјене и допуне овог документа.